text: H.P. Geil: Vi tager rapporten særdeles alvorlig
  31 januar 2018 kl. 18.28
  Borgmester i Haderslev og bestyrelsesformand for VUC Syd H. P. Geil siger til TV SYD, at bestyrelsen nu handler på alle de påbud, de har fået af Styrelsen for Undervisning og Kvalitet.
  VUC Syds bestyrelse har onsdag holdt møde om de påbud, de netop har fået af Styrelsen for Undervisning og Kvalitet.
  Bestyrelsesformand hos VUC Syd Hans Peter Geil siger til TV SYD, at bestyrelsen har taget rapporten særdeles alvorlig og har taget kritikken til efterretning.
  - De punkter, hvor vi ikke allerede har handlet, der handler vi ud fra de påbud, der er lavet i rapporten. En af de nyeste og mere specielle ting er, at vi er pålagt at afsætte vores revisor per dags dato. Det er der ikke nogen af os, der har set komme, men det har vi gjort, siger H. P. Geil.
  
  